Κατάλογος διοργανωτριών πόλεων Ολυμπιακών Αγώνων

Οι ακόλουθοι πίνακες περιέχουν τις διοργανώτριες πόλεις των σύγχρονων Ολυμπιακών Αγώνων. Από την αναβίωση τους το 1896, με την 1η Ολυμπιάδα της σύγχρονης εποχής, έχουν πραγματοποιηθεί 29 Θερινοί Ολυμπιακοί Αγώνες σε 23 διαφορετικές πόλεις και 23 Χειμερινοί Ολυμπιακοί Αγώνες σε 20 διαφορετικές πόλεις. Αντίθετα, τρεις Θερινές Ολυμπιάδες (1916, 1940, 1944) και δύο Χειμερινές (1940, 1944) δεν πραγματοποιήθηκαν λόγω των δύο Παγκοσμίων Πολέμων.

Οι Θερινοί Ολυμπιακοί Αγώνες του 1906, που έλαβαν χώρα στην Αθήνα, δεν συμπεριλαμβάνονται στη λίστα καθώς δεν είναι αναγνωρισμένοι από τη Διεθνή Ολυμπιακή Επιτροπή. Οι Θερινοί Αγώνες του 2020 στο Τόκιο αναβλήθηκαν -για πρώτη φορά στην ιστορία των Ολυμπιακών Αγώνων- για το καλοκαίρι του 2021 λόγω της πανδημίας COVID-19, με τους Χειμερινούς Αγώνες του 2022 να διεξάγονται περίπου μόλις έξι μήνες αργότερα στο Πεκίνο.

Το Πεκίνο θα γίνει έτσι η πρώτη πόλη που θα έχει φιλοξενήσει τόσο Θερινούς όσο και Χειμερινούς Ολυμπιακούς Αγώνες. Δέκα πόλεις έχουν ή θα έχουν μελλοντικά διοργανώσει Ολυμπιακούς Αγώνες περισσότερες από μία φορά: η Αθήνα (1896 και 2004), το Παρίσι (1900, 1924 και 2024), το Λονδίνο (1904, 1948 και 2012), το Σανκτ Μόριτς (1928 και 1948), το Λέικ Πλάσιντ (1932 και 1980), το Λος Άντζελες (1932, 1984 και 2028), η Κορτίνα Ντ' Αμπέτσο (1956 και 2026), το Ίνσμπρουκ (1964 και 1976), το Τόκιο (1964 και 2020) και το Πεκίνο (2008 και 2022). Το Λονδίνο έγινε το 2012 η πρώτη πόλη που έχει διοργανώσει τρεις Ολυμπιάδες. Το Παρίσι αναμένεται να γίνει η δεύτερη το 2024 και θα ακολουθήσει το Λος Άντζελες το 2028. Ειδική είναι η περίπτωση της Στοκχόλμης, που φιλοξένησε τους Θερινούς Αγώνες του 1912 και το άθλημα της ιππασίας σε αυτούς του 1956.

Σε επίπεδο χωρών, οι Ηνωμένες Πολιτείες έχουν διοργανώσει οκτώ Ολυμπιακούς Αγώνες (τους περισσότερους από κάθε άλλη χώρα), ενώ το 2028 αναμένεται η ένατη διοργάνωση στο Λος Άντζελες. Ακολουθούν η Γαλλία με 5 διοργανώσεις (το 2024 το Παρίσι θα διοργανώσει την έκτη) και η Ιαπωνία με 4. Από τρεις Ολυμπιάδες έχουν διοργανώσει το Ηνωμένο Βασίλειο, ο Καναδάς, η Ιταλία (το 2026 θα διοργανώσει την τέταρτη) και η Γερμανία.

Οι Αγώνες έχουν φιλοξενηθεί κυρίως σε χώρες της Ευρώπης (30 διοργανώσεις έως σήμερα) και της Αμερικής (13 διοργανώσεις). Μάλιστα, το Ρίο ντε Τζανέιρο είναι η μοναδική πόλη της Νότιας Αμερικής που έχει διοργανώσει Ολυμπιακούς Αγώνες. Επτά Αγώνες έχουν φιλοξενηθεί στην Ασία και δύο στην Ωκεανία. Η Αφρική δεν έχει φιλοξενήσει ακόμη κάποια διοργάνωση.

Διοργανώτριες πόλεις

Θερινοί Ολυμπιακοί Αγώνες

Χειμερινοί Ολυμπιακοί Αγώνες

Θερινοί Ολυμπιακοί Αγώνες Νέων

Χειμερινοί Ολυμπιακοί Αγώνες Νέων

Στατιστικά

Διοργανώτριες πόλεις πάνω από μία φορά

Ολυμπιακοί Αγώνες ανά χώρα

Ολυμπιακοί Αγώνες ανά ήπειρο

Εξωτερικοί σύνδεσμοι 
  Επίσημη ιστοσελίδα του Ολυμπιακού Κινήματος 
  Επίσημη ιστοσελίδα των Χειμερινών Ολυμπιακών Αγώνων Βανκούβερ 2010 
  Επίσημη ιστοσελίδα των Θερινών Ολυμπιακών Αγώνων Λονδίνο 2012
  Επίσημη ιστοσελίδα των Χειμερινών Ολυμπιακών Αγώνων Σότσι 2014 
  Επίσημη ιστοσελίδα των Θερινών Ολυμπιακών Αγώνων Ρίο ντε Τζανέιρο 2016 

Ολυμπιακων Αγωνων
Ολυμπιακοί Αγώνες